 Wasiirku oo Wargeyska Himilo mar kale uu weydiiyey inay jiraan gaadiid laga xaday Hargeysa oo dalka lagala baxay inuu jiro, waxaanu ku jawaabay May, ma jirto ee waa tuugo ku eeg gudaha dalka oo markay gaadhiga xadaan wax bay ka furanayaan ama ka dhex qaadanayaan, dabadeedna halkaasi ayey kaga tegayaan oo waxa laga helaa magaalada gudaheeda ama harreeraheeda, mana dhici karto in gaadhi la xaday magaalada iyo dalka dibada loogala bixi karo, waayo gaadhi aan xogtiisa la haynini dalka kama bixi karo oo mar kasta gaadiidka waxa si rasmi ah loo eegaa sharcigiisa iyo xogtiisa, sidaasi awgeed bulshada waxa looga baahanyahay inay ciidanka Booliska kala shaqeeyaan oo ka caawiyaan sidii tuugadaasi looga hor taago lahaa. 